SUTARTIS Nr. ____   
2026 m. 

  d. Vilnius

​​​​​​​​Mes, 


, įmonės kodas _______________, atstovaujama  _______________                                             , toliau vadinama Užsakovu, iš vienos pusės,  ir Nacionalinis maisto ir veterinarijos rizikos vertinimo institutas (toliau – Institutas), įmonės kodas 190781293, atstovaujamas Nacionalinio maisto ir veterinarijos rizikos vertinimo instituto direktoriaus Egidijaus Pumpučio, veikiančio pagal Nacionalinio maisto ir veterinarijos rizikos vertinimo instituto nuostatus, patvirtintus Lietuvos Respublikos žemės ūkio ministro 2023 m. gruodžio 28 d. įsakymu Nr. 3D-906 „Dėl Nacionalinio maisto ir  veterinarijos rizikos vertinimo instituto nuostatų patvirtinimo“, toliau vadinamas Vykdytoju, iš kitos pusės, sudarėme šią sutartį. Toliau sutartyje abi šalys bendrai vadinamos Šalimis.
1. Sutarties objektas ir dalykas

Šia sutartimi Užsakovas įsipareigoja Užsakovo specialistų paimtus mėginius norminėje dokumentacijoje nustatyta tvarka, sąlygomis ir terminais pristatyti Vykdytojui ištyrimui ir sumokėti už tyrimus šios sutarties numatytomis sąlygomis ir tvarka. Vykdytojas įsipareigoja pristatytus mėginius ištirti ir perduoti Užsakovui nustatyta tvarka įformintus tyrimų rezultatus. 
2. Šalių teisės ir  įsipareigojimai

2.1. Užsakovas įsipareigoja:

2.1.1. pristatyti mėginius nustatyta tvarka, sąlygomis ir terminais Vykdytojui ištyrimui.

2.1.2. sumokėti už pristatytų mėginių tyrimus pagal Vykdytojo pateiktą sąskaitą-faktūrą iki tyrimų protokolo įteikimo. Apmokėjimas vykdomas bankiniu pavedimu į Vykdytojo nurodytą sąskaitą arba grynaisiais pinigais, sumokant juos į Vykdytojo kasą. 

2.1.3. Užsakovas, nustatytu terminu neatsiskaitęs su Vykdytoju už suteiktas paslaugas, Vykdytojui pareikalavus moka 0,02 proc. delspinigių už kiekvieną vėlavimo dieną nuo uždelstos sumokėti sumos.

2.1.4. apmokėti Vykdytojui skolų, jeigu tokių atsirastų dėl šios sutarties nevykdymo, išieškojimo išlaidas.

2.2. Užsakovas turi teisę:

2.2.1. reikalauti perduoti mėginių tyrimo protokolus tuoj pat po ištyrimo elektroniniu paštu ar išsiųsti paštu, jeigu už tyrimus sumokėjo ir turi tai patvirtinančius dokumentus.

2.2.2. atsisakyti nuo sutarties, jeigu sumokėjo už atliktus tyrimus, o Vykdytojas, pažeisdamas sutartį, neperduoda Užsakovui mėginių tyrimo rezultatų, ir reikalauti grąžinti sumokėtą sumą.

2.3. Vykdytojas įsipareigoja:

2.3.1. ištirti Užsakovo pristatytus mėginius tarptautiniais, nacionaliniais standartizuotais arba nestandartizuotais, Institute įteisintais, tyrimo metodais, tenkinančiais Užsakovo poreikius. Užsakovo netinkamai pristatytų mėginių Vykdytojas nepriima ir netiria.

2.3.2. skelbti akredituotų metodų sąrašą Instituto interneto svetainėje https://nmvrvi.lrv.lt/lt/laboratoriniai-tyrimai-2/kokybes-vadyba-akreditacija-2247/.
Keičiantis akredituotiems metodams, esant poreikiui, taikyti lanksčią akreditavimo sritį (LAS).
2.3.3. atlikti Nacionalinio maisto ir veterinarijos rizikos vertinimo instituto direktoriaus įsakymu patvirtintų laboratorinių tyrimų įkainių sąraše (aktuali redakcija http://nmvrvi.lrv.lt/lt) nurodytus laboratorinius tyrimus. 
2.3.4. vadovaujantis nustatyta tvarka patvirtintais Instituto įkainiais, priimant mėginius tyrimams, išrašyti sąskaitą-faktūrą  ir pateikti Užsakovui.
2.3.5. perduoti atliktų tyrimų rezultatus Užsakovui išduodant nustatytos formos dokumentą – tyrimų  protokolą. 
2.3.6. tyrimų protokolai išsiunčiami elektroniniu paštu, perduodami, arba, Užsakovui pareikalavus, išsiunčiami paštu tik gavus iš Užsakovo apmokėjimą.

2.3.7. informaciją, gautą ir sukurtą, vykdant laboratorijos veiklą, laikyti konfidencialia ir be Užsakovo raštiško sutikimo neskelbti, išskyrus įstatymais numatytus atvejus.
2.3.8.  keičiant įkainius, informuoti Užsakovą per 5 darbo dienas nuo pakeitimo dienos.

2.4. Vykdytojas turi teisę:

2.4.1. reikalauti, kad Užsakovas sumokėtų už atliktus mėginių laboratorinius tyrimus nustatytą kainą sutarties 2.1.2 ir 2.1.4. punktuose numatytomis sąlygomis ir tvarka.

2.4.2. sustabdyti mėginių priėmimą laboratoriniam tyrimui, jeigu Užsakovas neapmoka už atliktus tyrimus šios sutarties 2.4.1. punkte nustatytomis sąlygomis ir tvarka.

2.4.3. atsisakyti nuo sutarties ir pareikalauti atlyginti nuostolius, jeigu Užsakovas atsisako sumokėti už atliktus tyrimus nustatytą kainą.

3. SUTARTIES GALIOJIMO TERMINAS IR JOS NUTRAUKIMO TVARKA

3.1. Sutartis galioja iki 2027 m. gruodžio 31 d.

3.2. Kiekviena iš Šalių, pilnai atsiskaičiusi pagal šią sutartį su kita Šalimi, turi teisę nutraukti sutartį pranešusi apie tai kitai Šaliai prieš vieną mėnesį iki jos nutraukimo.

3.3. Nutraukiant sutartį dėl kitos Šalies kaltės, nukentėjusi šalis apie sutarties nutraukimą kitai šaliai praneša prieš 14 dienų. Šios sutarties nutraukimo atveju Šalys atlieka viena kitai joms priklausančius mokėjimus. Kalta dėl sutarties nutraukimo Šalis taip pat atlygina kitai Šaliai dėl to atsiradusius nuostolius.


4. ŠALIŲ ATSAKOMYBĖS SĄLYGOS

4.1. Šalis, neįvykdžiusi sutartinių įsipareigojimų arba įvykdžiusi juos netinkamai, atsako Lietuvos Respublikos teisės aktų nustatyta tvarka.

4.2. Šalys neatsako už įsipareigojimus pagal šią sutartį, jeigu jos įrodys, kad tai buvo sąlygota nenugalimos jėgos (force majeure) aplinkybių veikimo. Tuo atveju įsipareigojimų įvykdymo laikas pagal šią sutartį atidedamas atitinkamai tokių aplinkybių ir jų pasekmių galiojimo laikui. Tuo atveju, jei dėl anksčiau nurodytų aplinkybių paaiškės, kad nebus galima įvykdyti šios sutarties įsipareigojimų, šalys tarsis dėl sąlygų pakeitimo arba visiško jos nutraukimo šalims naudingomis ir priimtinomis sąlygomis.

4.3. Šalys nenugalimos jėgos (force majeure) aplinkybes supranta taip, kaip jas nustato Lietuvos Respublikos Civilinio kodekso 6.212 str.


5. BAIGIAMOSIOS NUOSTATOS

5.1. Sutartis įsigalioja nuo jos pasirašymo dienos ir galioja iki visų sutartinių įsipareigojimų, kylančių iš šios sutarties, įvykdymo.

5.2. Sutarties sąlygos gali būti pakeistos arba papildytos raštišku Šalių susitarimu.

5.3. Visi rašytiniai pranešimai, vienos iš Šalių skirti kitai Šaliai, laikomi atlikti tinkamu būdu, jei buvo adresuoti šios sutarties 6 straipsnyje nurodytais adresais. Nepranešusi apie adreso pasikeitimą, Šalis atsako kitai Šaliai už visus su pranešimu susijusius nuostolius.

5.4. Visi ginčai, kylantys iš šios sutarties, sprendžiami Šalių susitarimu. Nepavykus susitarti, ginčo sprendimas bet kurios iš Šalių iniciatyva gali būti perduotas spręsti teismui, taikant Lietuvos Respublikos teisę.

5.5. Sutartis sudaryta dviem vienodą juridinę galią turinčiais egzemplioriais - po vieną kiekvienai Šaliai.

            6. JURIDINIAI ŠALIŲ ADRESAI IR PARAŠAI

         6.1. UŽSAKOVAS                                                6.2. VYKDYTOJAS
	
	  Nacionalinis maisto ir veterinarijos

	
	  rizikos vertinimo institutas

	
	  J. Kairiūkščio g. 10, 08411 Vilnius

	
	  Įstaigos kodas 190781293

	
	  A/s LT084040063610000789

	
	  Lietuvos Respublikos finansų ministerija

	
	  Finansų įstaigos kodas 40400

	
	  Tel.  +370 5 278 04 70

	
	  El. paštas: info@nmvrvi.lt

	
	  Direktorius
  Egidijus Pumputis




________________________                                     _____________________________

    (pareigos, vardas, pavardė, parašas,                                                                        (pareigos, vardas, pavardė, parašas, 

jeigu nebus pasirašoma elektroniniu parašu)                                                            jeigu nebus pasirašoma elektroniniu parašu)
A.V.                                                                             A.V.
